
R A P O R T

asupra proiectului de Lege pentru modificarea şi completarea Legii nr.109/1997 privind organizarea şi funcţionarea 

Consiliului Economic şi Social


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru modificarea şi completarea Legii nr.109/1997 privind organizarea şi funcţionarea Consiliului Economic şi Social, trimis comisiei cu adresa nr. 573 din 5 noiembrie 2002.


La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia juridică, de disciplină şi imunităţi;

2. Comisia pentru politică economică, reformă şi privatizare.

Comisia a fost sesizată cu dezbaterea şi avizarea proiectului de lege mai sus menţionat în procedură obişnuită.

Proiectul de lege face parte din categoria legilor ordinare, conform prevederilor constituţionale.

Proiectul de lege are ca obiect de reglementare modificarea şi completarea Legii nr.109/1997 privind organizarea şi funcţionarea Consiliului Economic şi Social, măsură determinată de necesitatea consolidării rolului Consiliului Economic şi Social, ce se materializează în analizarea şi avizarea proiectelor de acte normative ce urmează să fie adoptate de Guvern sau Parlament, semnalarea apariţiei acelor fenomene economice şi sociale ce impun elaborarea de noi acte normative, emiterea de puncte de vedere şi recomandări asupra unor evenimente, situaţii economico-sociale şi a stărilor conflictuale ce pot apare între partenerii sociali, precum şi lărgirea altor domenii de competenţă ale acestei intituţii.

Comisia propune Plenului aprobarea proiectului de lege întrucât se impune existenţa unei instituţii specializate, cu resurse şi competenţe adecvate pentru realizarea obiectivului de mediere a conflictelor de muncă, de elaborare şi promovare a unor strategii de realizare a climatului de stabilitate şi pace socială, în deplin consens cu Documentul de poziţie asupra Capitolului XIII – Politică Socială şi Ocuparea Forţei de Muncă şi cu Programul Naţional de Aderare a României la Uniunea Europeană.


La dezbaterea acestui proiect de lege a participat ca invitat d-l Ion Giurescu – preşedinte al Consiliului Economic şi Social.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 3 decembrie 2002, Comisia propune adoptarea acestuia cu următoarele modificări:

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

Nr. crt.
Text iniţial
Text propus de comisie

(autorul amendamentului)
Motivarea

propunerii amendamentelor

0
1
2
3

1
10. După alineatul (1) al articolului 13 se introduc alineatele (11), (12), (13), (14) şi (15) cu următorul cuprins:

“.......................................................................

(14) Guvernul, la propunerea Plenului Consiliului Economic şi Social, poate hotărî înlocuirea a câte unui membru care reprezintă Guvernul cu câte un reprezentant al altor asociaţii profesionale, organizaţii neguvernamentale şi alte asemenea organizaţii ale societăţii civile.

........................................................................”
Se propune reformularea textului după cum urmează:

“10. După alineatul (1) al articolului 13 se introduc alineatele (11), (12), (13), (14) şi (15) cu următorul cuprins:

“.................................................................................

(14) Guvernul poate hotărî înlocuirea a câte unui membru care reprezintă Guvernul cu câte un reprezentant al altor asociaţii profesionale, organizaţii neguvernamentale şi alte asemenea organizaţii ale societăţii civile.

..................................................................................”

Autor: deputat Dumitru Buzatu


Pentru egalitate de tratament în ceea ce priveşte dreptul partenerilor sociali de a-şi numi reprezentanţii.

2
13. Litera d) a alineatului (1) al articolului 18 se modifică şi va avea următorul cuprins:

“d) în situaţia în care Plenul Consiliului Economic şi Social sau, după caz, Guvernul, confederaţia patronală sau sindicală, care l-a numit, cere revocarea sa;”


Se propune reformularea textului după cum urmează:

“13. Litera d) a alineatului (1) al articolului 18 se modifică şi va avea următorul cuprins:
“d) în situaţia în care Plenul Consiliului Economic şi Social sau, după caz, confederaţia patronală, confederaţia sindicală sau Guvernul, care l-a numit, cere revocarea sa;”

Autor: deputat Tudor Mohora


Pentru o mai bună redactare şi pentru menţinerea succesiunii partenerilor, prevăzută la art.13, alin.(1).

3
14. După litera e) a alineatului (1) al articolului 18 se introduce litera f) cu următorul cuprins:

“f) în situaţia în care confederaţia sindicală sau patronală care l-a nominalizat îşi pierde calitatea de organizaţie reprezentativă la nivel naţional.”


Se propune reformularea textului după cum urmează: 

“14. După litera e) a alineatului (1) al articolului 18 se introduce litera f) cu următorul cuprins:

“f) în situaţia în care confederaţia patronală sau confederaţia sindicală care l-a nominalizat îşi pierde calitatea de organizaţie reprezentativă la nivel naţional.”

Autor: deputat Tudor Mohora


Pentru o mai bună redactare şi pentru menţinerea succesiunii partenerilor, prevăzută la art.13, alin.(1).






4
15. Articolul 19 se modifică şi va avea următorul cuprins:

“Art.19. – În situaţiile prevăzute de art.18 alin.(1) lit.a) – e), Guvernul, confederaţia patronală sau sindicală, după caz, va numi un nou membru, numire care va fi transmisă spre confirmare potrivit art.16.”


Se propune reformularea textului după cum urmează: 

“15. Articolul 19 se modifică şi va avea următorul cuprins:

“Art.19. – În situaţiile prevăzute de art.18 alin.(1) lit.a) – e), confederaţia patronală, confederaţia sindicală sau Guvernul, după caz, va numi un nou membru, numire care va fi transmisă spre validare potrivit art.16.”

Autor: deputat Tudor Mohora
Pentru o mai bună redactare şi pentru menţinerea succesiunii partenerilor, prevăzută la art.13, alin.(1).

Pentru corelare cu art.16, care are în vedere validarea individuală.

20. Alineatul (2) al articolului 27 se modifică şi va avea următorul cuprins:

“(2) În cazul în care nu se realizează consensul, hotărârile se adoptă prin vot, cu majoritatea de trei pătrimi din numărul membrilor Consiliului Economic şi Social prezenţi la dezbateri.”


Se propune reformularea textului după cum urmează: 

“20. Alineatul (2) al articolului 27 se modifică şi va avea următorul cuprins:

“(2) În cazul în care nu se realizează consensul, hotărârile se adoptă prin vot, cu o majoritate de trei pătrimi din numărul membrilor Consiliului Economic şi Social prezenţi.”

Autor: deputat Tudor Mohora


Pentru o mai bună redactare şi evitarea unor confuzii.

Eliminarea sintagmei “la dezbateri” este necesară întrucât cineva poate fi prezent fără să ia parte la dezbateri.

II. Amendamente respinse

În cursul dezbaterilor, Comisia a respins următoarele amendamente:

Nr. crt.
Text iniţial
Amendamentul propus şi autorul acestuia
Motivare

0
1
2
3

1
2. Articolul 2 se modifică şi va avea următorul cuprins:

“Art.2. – Consiliul Economic şi Social are rol consultativ în stabilirea strategiilor şi politicilor economice şi sociale, în aplanarea stărilor conflictuale la nivel de ramură sau la nivel naţional apărute între partenerii sociali, precum şi în realizarea, promovarea şi dezvoltarea dialogului social şi a solidarităţii sociale.”


Dl deputat Tudor Mohora propune reformularea textului după cum urmează:

“2. Articolul 2 se modifică şi va avea următorul cuprins:

“Art.2. – Consiliul Economic şi Social are rol consultativ în stabilirea strategiilor şi politicilor economice şi sociale, în aplanarea stărilor conflictuale apărute între partenerii sociali, precum şi în realizarea, promovarea şi dezvoltarea dialogului social şi a solidarităţii sociale.”


Argumente pentru susţinere:

Pentru mai multă claritate a textului şi pentru evitarea unor interpretări, s-a eliminat sintagma “la nivel de ramură sau la nivel naţional”, deoarece, pe de o parte, aceste noţiuni nu sunt definite (o ramură poate fi la nivelul economiei naţionale dar şi în cadrul, de pildă, al ramurei industriei), iar pe de altă parte apar şi stări conflictuale la nivelul unor mari unităţi economice.

Argumente pentru respingere:

Întrucât Consiliul Economic şi Social nu are atribuţii de mediere a stărilor conflictuale la nivel de unităţi economice, rolul său fiind prin excelenţă la nivel macro.

2
5. Articolul 6 se modifică şi va avea următorul cuprins:

“Art.6. – Pentru îndeplinirea rolului consultativ în soluţionarea problemelor prevăzute la art.5, Consiliul Economic şi Social are următoarele atribuţii principale:

.......................................................................

d) analizează cauzele stărilor conflictuale apărute la nivel naţional sau de ramură şi face propuneri de rezolvare a acestora în interes naţional;

......................................................................”
“5. Articolul 6 se modifică şi va avea următorul cuprins:

“Art.6. – Pentru îndeplinirea rolului consultativ în soluţionarea problemelor prevăzute la art.5, Consiliul Economic şi Social are următoarele atribuţii principale:

...........................................................................

d) analizează, la cererea partenerilor sociali, cauzele stărilor conflictuale apărute şi face propuneri de rezolvare a acestora în interes naţional;

..........................................................................”
Argumente pentru susţinere:

Pentru mai multă claritate a textului şi pentru evitarea unor interpretări, s-a eliminat sintagma “la nivel naţional sau de ramură”, deoarece, pe de o parte, aceste noţiuni nu sunt definite (o ramură poate fi la nivelul economiei naţionale dar şi în cadrul, de pildă, al ramurei industriei), iar pe de altă parte apar şi stări conflictuale la nivelul unor mari unităţi economice.

Trebuie să se ţină seama de cererea partenerilor sociali.

Argumente pentru respingere:

Prezentul proiect de lege introduce ca noutate posibilitatea CES de a se autosesiza şi nu numai de a răspunde unor solicitări ale partenerilor sociali.

Prin prezenta modificare s-a renunţat chiar la funcţia de mediere, care nu a fost exercitată în ultimii 3 ani.

10. După alineatul (1) al articolului 13 se introduc alineatele (11), (12), (13), (14) şi (15) cu următorul cuprins:

“.....................................................................

(14) Guvernul, la propunerea Plenului Consiliului Economic şi Social, poate hotărî înlocuirea a câte unui membru care reprezintă Guvernul cu câte un reprezentant al altor asociaţii profesionale, organizaţii neguvernamentale şi alte asemenea organizaţii ale societăţii civile.

.....................................................................”
10. După alineatul (1) al articolului 13 se introduc alineatele (11), (12), (13), (14) şi (15) cu următorul cuprins:

“.....................................................................

(14) Guvernul, la propunerea Plenului Consiliului Economic şi Social, poate hotărî înlocuirea unor membri numiţi de Guvern cu reprezentanţi ai altor asociaţii profesionale, organizaţii neguvernamentale şi alte asemenea organizaţii ale societăţii civile.

.....................................................................”
Argumente pentru susţinere:

Pentru o mai bună redactare şi pentru corelare cu alin.(1) al art.13 modificat.

Argumente pentru respingere:

S-a considerat că formularea din proiect este mai bună.

17. Articolul 21 se modifică şi va avea următorul cuprins:

“Art.21. – Numărul membrilor comisiilor de specialitate permanente sau temporare ale Consiliului Economic şi Social este de minimum 9 persoane, repartizaţi în mod egal între partenerii sociali reprezentaţi.”


Dl deputat Tudor Mohora propune reformularea textului după cum urmează:

“17. Articolul 21 se modifică şi va avea următorul cuprins:

“Art.21. – Numărul membrilor comisiilor de specialitate permanente sau temporare ale Consiliului Economic şi Social este între 9-15 persoane, repartizat în mod egal între partenerii sociali.”


Argumente pentru susţinere:

Numărul membrilor comisiilor de specialitate nu poate fi nelimitat. Litera c) a alin.(1) al art.35 prevede indemnizaţii numai pentru 54 membri ai comisiilor de specialitate permanente, ceea ce înseamnă 9 persoane pe o comisie permanentă la care se adaugă 4-5 persoane care au calitate de membri ai CES, deci în total 13-14 persoane.

Pentru a se asigura repartizarea în mod egal între partenerii sociali, limitele numărului total al membrilor acestor comisii este necesar să fie între 72 şi 90 persoane, respectiv 9-15 persoane pe o comisie ceea ce înseamnă 3-5 persoane care revin în mod egal fiecărui partener social.

Argumente pentru respingere:

Având în vedere resursele financiare limitate de care dispune CES s-a apreciat că nu este oportun în acest moment să se fixeze prin lege atât numărul minim cât şi numărul maxim de membri.

21. După alineatul (1) al articolului 28 se introduce alineatul (11) cu următorul cuprins:

“(11) Funcţiile de preşedinte, respectiv vicepreşedinte sunt asigurate prin rotaţie de către fiecare partener social. Pentru funcţia de preşedinte rotaţia se va efectua cu respectarea duratei fiecărui mandat.”


Dl deputat Tudor Mohora propune reformularea textului după cum urmează:

“21. După alineatul (1) al articolului 28 se introduce alineatul (11) cu următorul cuprins:

“(11) Funcţiile de preşedinte, respectiv vicepreşedinte sunt asigurate prin rotaţie de către fiecare partener social. Pentru funcţia de preşedinte rotaţia se va efectua cu respectarea duratei fiecărui mandat. Pentru funcţiile de vicepreşedinte rotaţia se va efectua anual, la propunerea partenerilor sociali, pe baza votului Plenului Consiliului Economic şi Social.”


Argumente pentru susţinere:

Pentru a se preciza modul concret de efectuare a rotaţiei vicepreşedinţilor.

Argumente pentru respingere:

Întrucât rotaţia în ceea ce privesşte funcţia de vicepreşedinte se reglementează prin Regulamentul de organizare şi funcţionare al CES.








Comisia a propus aprobarea proiectului de lege cu unaimitate de voturi.
PREŞEDINTE,





SECRETAR,

Smaranda DOBRESCU




Pavel TODORAN 

Întocmit, 

Expert Elena MESAROŞ

